**Notificarea candidaților la concursurile privind ocuparea posturilor didactice și de cercetare cu privire la prelucrarea datelor cu caracter personal**

**de către Universitatea Tehnică din Cluj-Napoca**

Universitatea Tehnică din Cluj-Napoca aplică începând cu 25 mai 2018 Regulamentul General al Uniunii Europene nr. 679/2016 Privind Protecția Datelor (GDPR).

Prin HCA nr. 38/08.05.2018 s-a înființat în cadrul Universității Tehnice din Cluj-Napoca Biroul pentru Protecția Datelor cu Caracter Personal, care funcționează sub coordonarea domnului s.l.dr.ing. Șerban Nicolae MEZA. Pentru orice asistență cu privire la respectarea drepturilor cu privire la datele cu caracter personal în instituția noastră, vă puteți adresa acestui birou: [date.personale@staff.utcluj.ro](mailto:date.personale@staff.utcluj.ro) , telefon +40 264 401 309, web: [www.datepersonale.utcluj.ro](http://www.datepersonale.utcluj.ro).

Vă notificăm faptul că datorită temeiului legal aplicabil în România, a cadrului legal și metodologic stabilit pentru organizarea concursurilor de ocupare a posturilor didactice și de cercetare la Universitatea Tehnică din Cluj-Napoca, aceasta procesează următoarele categorii de informații personale care vă aparțin: date de identificare conform actelor personale emise de autoritățile statului român (certificat de naștere, carte de identitate, pașaport unde e cazul, etc.) sau ale altui stat al cărui cetățean sunteți; semnătura olografă; documente care atestă modificările de nume (în baza cărora se fac justificările de calcul privind punctajele obținute și de îndeplinire a condițiilor de participare la concurs); informații privind parcursul academic și calificările deținute împreună cu documentele doveditoare, istoricul profesional, calitatea de membru în organizații profesionale, publicații, etc. procesate pentru evaluare și departajare; date de contact necesare în comunicarea dintre părți pentru derularea concursului.

Datele personale din dosarul de concurs sunt păstrate la nivelul instituției conform Nomenclatorului Arhivistic al Universității Tehnice din Cluj-Napoca.

Datele personale comunicate în dosarul de concurs Universității Tehnice din Cluj-Napoca nu sunt comunicate unor terțe părți decât în cazul în care există solicitări venite conform unui temei legal furnizat de instituții ale statului român. Menționăm că procedura de concurs detaliază obligația instituției de a publica o parte din aceste informații personale pe site-ul instituției și, respectiv, către reprezentanți ai Ministerului de resort sau la nivelul sistemelor informatice și de informare desemnate de acesta. În transmiterea și publicarea acestor informații Universitatea Tehnică din Cluj Napoca va aplica principiul minimizării datelor personale procesate.

Conform procedurilor existente, Universitatea Tehnică din Cluj-Napoca oferă posesorului datelor personale, prin intermediul departamentelor de specialitate, informații cu privire la toate datele deținute și, dacă este cazul, șterge datele, corectează datele incorecte, furnizează un format portabil al datelor, se asigură de restricționarea procesării, ține cont de opoziția în prelucrarea automată a datelor sau motivată de o situație particulară întemeiată și care nu contravine unor motive legitime și imperative existente și aplicabile Universității Tehnice din Cluj Napoca.

La nivel național respectarea drepturilor persoanelor cu privire la datele cu caracter personal este monitorizată de Autoritatea Națională de Supraveghere a Prelucrării Datelor cu Caracter Personal, [www.dataprotection.ro](http://www.dataprotection.ro).

Am luat la cunoștință,

\_\_\_\_\_\_\_\_\_\_\_\_\_\_\_\_\_

(semnătura candidatului)